rejauldu/bengali-wikipedia huggingface dataset:
স্পোর্টিং লাইফ হল আবেল ফেরার পরিচালিত ২০২০ সালের একটি তথ্যচিত্র।   স্পোর্টিন' লাইফ একটি ইতালীয়-ফরাসি-ব্রিটিশ সহ-প্রযোজনার ছবি, যাতে ফেরারা, উইলেম ড্যাফো, ক্রিস্টিনা চিরিয়াক, আনা ফেরারা, পল হিপ এবং জো ডেলিয়া রয়েছেন।  ৪ সেপ্টেম্বর ২০২০-এ ভেনিস ফিল্ম ফেস্টিভ্যালে এর ওয়ার্ল্ড প্রিমিয়ার হয়।   উৎপাদন  ২০২০ সালের জুনে ফেরার স্পোর্টিন' লাইফ নামে একটি তথ্যচিত্র পরিচালনা করেছেন বলে প্রথম ঘোষণা আসে।   মুক্তি   চলচ্চিত্রটির ওয়ার্ল্ড প্রিমিয়ার হয়েছিল ভেনিস ফিল্ম ফেস্টিভ্যালে ৪ সেপ্টেম্বর ২০২০ এ।   তথ্যসূত্র    বহিঃসংযোগ    ইন্টারনেট মুভি ডেটাবেজে স্পোর্টি‌ন লাইফ  বিষয়শ্রেণী:২০২০-এর চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের ব্রিটিশ চলচ্চিত্র
বারখাদ আবদি একজন সোমালীও আমেরিকান অভিনেতা এবং একই সাথে প্রযোযক। কেপ্টেন ফিলিপস্ চলচ্চিত্রের মাধ্যমে তার পদচারনার সূচনা হয় এবং চলচ্চিত্রটির জন্য তিনি বিভিন্ন চলচ্চিত্র পুরস্কার এ মনোনীত হন। শ্রেষ্ঠ সহযোগী চরিত্র হিসেবে তিনি একাডেমী এ্যাওয়ার্ড ,গোল্ডেন গ্লোবস্ এবং বিএএফটিএ জয় করেন। ব্যক্তিগত জীবন আদবি ১৯৮৫ সালে মগাদিশু তে জন্ম গ্রহণ করেন ,যা সোমালিয়ার বানাদির এ অবস্থিত। ছয় সাত বছর বয়সে সে তার পরিবারের সাথে ইইয়েমেন এ তার বাবার কাছে চলে যান। যিনি পেশায় এক জন শিক্ষক ছিলেন। ১৯৯৯ সালে আবদি তার পরিবারের সাথে MINNEAPOLIS, MINNESOTA তে চলে যান। যেখানে একটি বৃহত সোমালিও বসতি ছিলো। বলা বালাবাহুল্য Minnesota state বিশ্ববিদ্যালয় এর ছাত্র ছিলেন। চলচ্চিত্রে যোগদানে র্পূবে তিনি একটি সপিং মলে তার ভাই এর দোকানে মোবাইল বিক্রেতা ছিলেন।   পেশা   কেপ্টেন ফিলিপস্ চলচ্চিত্রে তিনি জাহাজ ছিনতাই কারীর ভূমিকায় ছিলেন। যেখানে তিনি ছিনতাই এর নেতৃত্ব প্রদান করেন। সেখানে তিনি আব্দুঅয়ালী মুছা চরিত্রে অভিনয় করেন।  এই চরিত্রের জন্য সাতশো জনের মাঝে আবদি বাছাইকৃত হন। এই চরিত্রে অভিনয় করার জন্য আবদি ৬৫,০০০ ডলার পান। এ ছাড়াও পূর্বে উল্লেখকৃত  একাডেমী এ্যাওয়ার্ড ,গোল্ডেন গ্লোবস্ এবং বিএএফটিএ  পুরস্কার পান ২০১৪ সালে তিনি ইঊ এস টেলিভিশন শো হাওয়াই-৫ ০ তে অভিনয় করেন। একই সালে তিনি ট্রেইনরেক চলচ্চিত্রতে অভিনয় করেন। এছাড়া ও বিভিন্ন মিঊজিক ভিডিও সহ তিনি CIVAALKA XAATADA  চলচ্চিত্রের প্রযজক ছিলেন।   মানবপ্রীতি   ২০১৩ সালে আবদি ADESO এর দূত হিসাবে এর পরিসেবা প্রদান করেন, যা কিনা মাতেমা জিবরাইল এর একটি এনজীও।   টেলিভিশন    বছ্র নাম ভূমিকা নোট ২০১৫ হাওয়াই ফাইভ-০ রোকো মাকোনি TV series  1 episode   তথ্যসূত্র    "Entertainment Pop". ABCNews.com. Jan 21, 2014.  "Production Notes". The Walt Disney Company Nordic. Retrieved 19 October 2013.  Goodyear, Dana (3 March 2014). "The Pictures - Contender". The New Yorker. Retrieved 6 March 2014.  "Oscar nod for Minneapolis' Barkhad Abdi in 'Captain Phillips'". KARE. Retrieved 16 March 2014.  Bertram, Colin (12 January 2014). "2014 Golden Globes: Old Guard vs. New". NBC Bay Area. Retrieved 16 March 2014.   বহিঃসংযোগ      Barkhad Abdi on Conan, Dec. 17, 2013  বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:আফ্রো-মার্কিন অভিনেতা বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
ওয়ালিদ আব্দুল্লাহ (; জন্ম: এপ্রিল ১৯, ১৯৮৬) হলেন সৌদি আরবের একজন ফুটবলার, যিনি বর্তমানে আল নাসরের হয়ে গোলরক্ষকের দায়িত্ব পালন করেন। তিনি হচ্ছেন আল-শাবাবের প্রথম গোলরক্ষক এবং ২০০৮ সালের এশিয়ান অলিম্পিক বাছাইপর্বে সৌদি আরবের হয়ে প্রথম গোলরক্ষকের দায়িত্ব পালন করেছেন। তিনি ২০০৭ সাল হতে সৌদি আরবের গোলরক্ষকের দায়িত্ব পালনের জন্য দলের ১ম পছন্দ হিসেবে নির্বাচিত হন।   ক্লাব ক্যারিয়ার  ওয়ালিদ আব্দুল্লাহ ২০০৭–২০০৮ মৌসুম হতে আল-শাবাবের হয়ে নিয়মিত খেলেছিলেন। ২০০৬–২০০৭ মৌসুমে তিনি সৌদি আরব অলিম্পিক দলের হয়ে অলিম্পিকের বাছাইপর্বের খেলায় ব্যস্ত ছিলেন, এর জন্যই তিনি আল-শাবাবের প্রথম গোলরক্ষক হিসেবে খেলার কোনো সুযোগ পাননি।   আন্তর্জাতিক ক্যারিয়ার   অলিম্পিক দল  ওয়ালিদ আব্দুল্লাহ ২০০৮ সালে অলিম্পিকের বাছাইপর্বে সৌদি আরব অলিম্পিক দলের হয়ে ১১টি ম্যাচ খেলেছেন, যেখানে তিনি তার দলকে দ্বিতীয় পর্বে উত্তীর্ণ হতে সাহায্য করেছেন, এবং টোকিওতে অনুষ্ঠিত জাপান জাতীয় ফুটবল দলের বিরুদ্ধে তাদের সর্বশেষ ম্যাচে তারা জয়ের দ্বারপ্রান্তে পৌঁছে ছিল। ওয়ালিদ আব্দুল্লাহর সেরা খেলা হলো টোকিওতে অনুষ্ঠিত জাপানের বিরুদ্ধের খেলাটি, যেখানে তিনি জাপানের খেলোয়াড়দের বেশ কয়েকটি সম্ভাব্য গোল প্রতিহত করেছিলেন এবং জাপানকে গোল করা থেকে অনেক সময় ধরে বিরত রেখেছিলেন।   জ্যেষ্ঠ দল  ২০০৭ এএফসি এশিয়ান কাপে সৌদি আরব জাতীয় ফুটবল দলে যোগদানের মাধ্যমে ওয়ালিদ প্রথম জাতীয় দলে খেলেন। তার প্রথম অফিসিয়াল খেলা ছিল ২০০৭ সালের জুনে অনুষ্ঠিত সৌদি আরব এবং সংযুক্ত আরব আমিরাতের মধ্যকার ম্যাচটি, যেটি সৌদি আরব ২–০ গোলে জয়লাভ করে। তিনি ওমানের বিরুদ্ধে আরেকটি প্রীতি ম্যাচ খেলেছিলেন, যেটি ১–১ গোলে ড্র হয়েছিল। এশিয়ান কাপের ঠিক পূর্বে, ওয়ালিদ তার শিশু কন্যার মৃত্যুর সংবাদ পায়। কিন্তু তিনি তার পরিবারের সাথে থাকার বদলে জাতীয় দলের সাথে থাকার সিদ্ধান্ত গ্রহণ করেছিলেন, এবং এশিয়ান কাপে সৌদি আরবের দলে ডাক পেয়েছিলেন, কিন্তু উক্ত কাপে তিনি একটি ম্যাচও খেলার সুযোগ পাননি।  এশিয়ান কাপের পর, ওয়ালিদ জাতীয় দলে বেশ কয়েকবার ডাক পেয়েছিলেন, তার মধ্যে উল্লেখযোগ্য হলো: ঘানার বিরুদ্ধে একটি প্রীতি ম্যাচ, যেখানে সৌদি আরব ৫–০ গোলে জয়লাভ করে। ২০১০ ফিফা বিশ্বকাপ বাছাইপর্বে সিঙ্গাপুরের বিরুদ্ধে, যেটি সৌদি আরব ২–০ গোলে জয়লাভ করে এবং ২০০৮ সালের ২৬ মার্চ উজবেকিস্তানের বিরুদ্ধে।   বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:সৌদি ফুটবলার বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:ফুটবল গোলরক্ষক বিষয়শ্রেণী:রিয়াদের খেলোয়াড় বিষয়শ্রেণী:আল শাবাব ফুটবল ক্লাবের (রিয়াদ) খেলোয়াড় বিষয়শ্রেণী:আল-নাসর ফুটবল ক্লাব খেলোয়াড়গণ বিষয়শ্রেণী:২০০৭ এএফসি এশিয়ান কাপ খেলোয়াড়গণ বিষয়শ্রেণী:২০১১ এএফসি এশিয়ান কাপের খেলোয়াড় বিষয়শ্রেণী:২০১৫ এএফসি এশিয়ান কাপ খেলোয়াড়গণ বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড় বিষয়শ্রেণী:আল নাসর ফুটবল ক্লাবের খেলোয়াড় বিষয়শ্রেণী:২০০৭ এএফসি এশিয়ান কাপ খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:সৌদি দ্বিতীয় বিভাগের খেলোয়াড়
শরফুদ্দিন আশরাফ (; জন্ম ১০ জানুয়ারি ১৯৯৫) একজন আফগান ক্রিকেটার। ২০১৪ জুলাইয়ে আফগানিস্তান ক্রিকেট দলের হয়ে তার আন্তর্জাতিক অভিষেক হয়।  তথ্যসূত্র  বহিঃসংযোগ  বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগান ক্রিকেটার বিষয়শ্রেণী:আফগানিস্তানের একদিনের আন্তর্জাতিক ক্রিকেটার বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:অ্যামো রিজিওনের ক্রিকেটার বিষয়শ্রেণী:পাকতিয়া প্যান্থার্সের ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:কাবুল থেকে আগত ক্রিকেটার বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:২০২২ এশিয়ান গেমসের ক্রিকেটার
লুইস আলবের্তো রোমেরো আলকোঞ্চেল (, ; জন্ম: ২৮ সেপ্টেম্বর ১৯৯২; লুইস আলবের্তো রোমেরো অথবা লুইস আলবের্তো নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এ লাৎসিয়ো এবং স্পেন জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা দ্বিতীয় আক্রমণভাগের খেলোয়াড় হিসেবেও খেলে থাকেন।  স্পেনীয় ফুটবল ক্লাব হেরেসের যুব পর্যায়ের হয়ে খেলার মাধ্যমে আলবের্তো ফুটবল জগতে প্রবেশ করেন; অতঃপর তিনি সেভিয়ার যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০০৯–১০ মৌসুমে, প্রথমে সেভিয়ার বয়সভিত্তিক দলের হয়ে এবং পরবর্তীতে ২০১১–১২ মৌসুমে সেভিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, সেভিয়ার হয়ে তিনি ৩ মৌসুম অতিবাহিত করেছেন; এই ক্লাবের হয়ে তিনি ৭ ম্যাচ খেলেছেন। পরবর্তীতে তিনি বার্সেলোনা বি, মালাগা এবং দেপোর্তিবো লা করুনিয়ার মতো দলের হয়ে ধারে এবং ইংরেজ ক্লাব লিভারপুলের একজন পূর্ণ সদস্য হিসেবে খেলেছেন। ২০১৬–১৭ মৌসুমে, তিনি ৪ মিলিয়ন ইউরোর বিনিময়ে লিভারপুল হতে ইতালীয় ফুটবল ক্লাব লাৎসিয়ো-এ যোগদান করেছেন।  দলগতভাবে, ঘরোয়া ফুটবলে, আলবের্তো এপর্যন্ত ৩টি শিরোপা জয়লাভ করেছেন, যার সবগুলো লাৎসিয়োর হয়ে জয়লাভ করেছেন।  তথ্যসূত্র  বহিঃসংযোগ   লিভারপুলের প্রাতিষ্ঠানিক ওয়েবসাইটে লুইস আলবের্তো            বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব বার্সেলোনা আতলেতিকের খেলোয়াড় বিষয়শ্রেণী:দেপোর্তিবো লা করুনিয়ার খেলোয়াড় বিষয়শ্রেণী:মালাগা ফুটবল ক্লাবের খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:সেভিয়া আতলেতিকোর খেলোয়াড় বিষয়শ্রেণী:সেভিয়া ফুটবল ক্লাব সি-এর খেলোয়াড় বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:লাৎসিয়ো স্পোর্টস ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ফুটবল উইঙ্গার বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:ইতালিতে স্পেনীয় প্রবাসী ক্রীড়াবিদ বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:কাতার স্টার্স লিগের খেলোয়াড় বিষয়শ্রেণী:আল দুহাইল স্পোর্টস ক্লাবের খেলোয়াড় বিষয়শ্রেণী:ইতালিতে প্রবাসী ফুটবলার
থাম্ব|শিরিন মাজারিশিরিন মেহেরুন্নিসা মাজারি () হলেন একজন পাকিস্তানি রাজনীতিবিদ যিনি ২০১৮ সালের ২০ আগস্ট থেকে বর্তমান মানবাধিকার মন্ত্রী হিসাবে দায়িত্বরত রয়েছেন। তিনি ২০১৮ সালের আগস্টথেকে পাকিস্তানের জাতীয় পরিষদের সদস্য এবং পাকিস্তান তেহরিক-ই-ইনসাফের প্রধান হুইপ হিসাবে দায়িত্ব পালন করছেন। এর পূর্বে তিনি ২০১৩ সালের জুন থেকে ২০১৮ সালের মে পর্যন্ত জাতীয় সংসদ সদস্য ছিলেন।   প্রাথমিক ও শিক্ষাজীবন  জাতিগতভাবে শিরিন মাজারি হলেন একজন বেলুচ শিয়া।  তিনি লন্ডন স্কুল অফ ইকোনমিক্সে পড়াশোনা করেছিলেন এবং তারপরে কলম্বিয়া বিশ্ববিদ্যালয় থেকে রাষ্ট্রবিজ্ঞানে পিএইচডি অর্জন করেছেন।   পেশাদার কর্মজীবন  শিরিন মাজারি কায়েদ-ই-আজম বিশ্ববিদ্যালয়ে সহযোগী অধ্যাপক হিসাবে যোগদান করেছিলেন। ২০০২ সালে তিনি সরকারি অনুদানপ্রাপ্ত স্ট্র‍্যাটেজিক স্টাডিজ ইনস্টিটিউটের প্রধান হয়েছিলেন এবং ২০০৮ সালে পাকিস্তান সরকার তাকে এই পদ থেকে বরখাস্ত করেছে। ২০০৯ সালে তিনি দ্য নেশনের সম্পাদক হিসাবে নিযুক্ত হয়েছিলেন। তিনি ওয়াক্ত নিউজে একটি সাপ্তাহিক টেলিভিশন অনুষ্ঠানও পরিচালনা করেছিলেন। একজন মার্কিন সাংবাদিককে সিআইএর গোয়েন্দা বলে প্রকাশ্যে অভিযুক্ত করার পর তিনি সাংবাদিক সুরক্ষা কমিটি কর্তৃক তীব্র সমালোচনার শিকার হয়েছিলেন।International press decries attack on Rosenberg    তথ্যসূত্র   বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:ইসলামাবাদের ব্যক্তি বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৬৬-এ জন্ম বিষয়শ্রেণী:পাকিস্তানি নারী সাংবাদিক বিষয়শ্রেণী:কায়েদ-ই-আজম বিশ্ববিদ্যালয়ের শিক্ষক বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাকিস্তান তেহরিক-ই-ইনসাফ এমএনএ
মানব সমাজের অন্যতম স্তম্ভ হিসেবে মনে করা হয় সংবাদমাধ্যমকে। সংবাদমাধ্যমের স্বাধীনতার গুরুত্ব সম্পর্কে সচেতনতা বাড়ানোর জন্যই প্রতিবছর ৩ মে সারা বিশ্বজুড়ে পালন করা হয় বিশ্ব সংবাদপত্র স্বাধীনতা দিবস বা বিশ্ব প্রেস স্বাধীনতা দিবস।  ইতিহাস ১৯৪৮ সালে গৃহীত সর্বজনীন মানবাধিকার ঘোষণাপত্রের ১৯ নম্বর অনুচ্ছেদে সংবাদপত্রের স্বাধীনতা এবং মত প্রকাশের স্বাধীনতাকে মৌলিক মানবাধিকার হিসেবে প্রতিষ্ঠিত করা হয়। তখন থেকে সংবাদপত্রের স্বাধীনতা অনেক সাংবাদিক এবং সরকারের উদ্বেগের বিষয় হয়ে দাঁড়িয়েছে এবং ১৯৭৬ সালে একদল স্বাধীন সাংবাদিক বিশ্ব সংবাদপত্র স্বাধীনতা কমিটি প্রতিষ্ঠা করে।  ১৯৯১ সালে, নামিবিয়ায় একটি স্বাধীন ও বহুত্ববাদী আফ্রিকান সংবাদপত্রের প্রচারের উপর সেমিনার অনুষ্ঠিত হয়। এখানেই স্বাধীন ও বহুত্ববাদী সংবাদপত্রের প্রচারের উপর উইন্ডহোক ঘোষণাপত্র গৃহীত হয়। এই ঘোষণাপত্রে জাতীয় গণতন্ত্রের বিকাশে সহায়তা করার জন্য একটি স্বাধীন ও মুক্ত সংবাদপত্র প্রতিষ্ঠার আহ্বান জানানো হয়েছিল। এই ঘোষণাপত্রের ভিত্তিতেই ১৯৯৩ সালে জাতিসংঘের সাধারণ পরিষদে বিশ্ব সংবাদপত্র স্বাধীনতা দিবস ঘোষণা করা হয়। উইন্ডহোক ঘোষণার বার্ষিকী উপলক্ষে ৩ মে এই দিবসটি পালিত হয়। এটি জাতিসংঘের একটি বার্ষিক উদযাপন।  দিবসের উৎপত্তি ইউনেস্কোর সাধারণ সম্মেলনের সুপারিশ অনুসারে ১৯৯৩ সালের ডিসেম্বরে জাতিসংঘের সাধারণ পরিষদ কর্তৃক বিশ্ব সংবাদপত্র স্বাধীনতা দিবস ঘোষণা করা হয়। তারপর থেকে, ৩ মে, উইন্ডহোকের ঘোষণাপত্রের বার্ষিকী বিশ্বব্যাপী বিশ্ব সংবাদপত্র স্বাধীনতা দিবস হিসেবে পালিত হয়ে আসছে।  উদ্দেশ্য  তথ্যের  আদান প্রদান এবং গ্রহণের স্বাধীনতা এবং জনসাধারণের কল্যাণের মধ্যে ঐতিহাসিক সংযোগ স্থাপন করা হয়। সংশ্লিষ্ট সরকার সংবাদপত্রের স্বাধীনতার প্রতি তাদের অঙ্গীকারকে সম্মান করার প্রয়োজনীয়তার কথা স্মরণ করিয়ে দেওয়া হয়। এটি সংবাদপত্রের স্বাধীনতা এবং পেশাদার নীতি বিষয়গুলি সম্পর্কে গণমাধ্যম পেশাদারদের মধ্যে প্রতিফলনের একটি দিন।  এই দিনে সংবাদপত্রের স্বাধীনতার মৌলিক নীতিগুলি উদযাপন করা হয়। বিশ্বজুড়ে সংবাদপত্রের স্বাধীনতার অবস্থা মূল্যায়ন করা হয়। গণমাধ্যমের স্বাধীনতার উপর আক্রমণ থেকে তাদের রক্ষা করার জন্য উপযুক্ত ব্যবস্থা নেওয়া হয়। এ ছাড়াও কর্তব্যরত অবস্থায় প্রাণ হারানো সাংবাদিকদের প্রতি শ্রদ্ধা জানানো হয় এই বিশেষ দিনে।   তথ্যসূত্র   বিষয়শ্রেণী:মত প্রকাশের স্বাধীনতা সম্পর্কিত ঘটনা বিষয়শ্রেণী:জাতিসংঘের দিবস বিষয়শ্রেণী:মে উদ্‌যাপন বিষয়শ্রেণী:স্মরণ দিবস বিষয়শ্রেণী:সংবাদপত্রের স্বাধীনতা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়। 	  ফলাফল ছিল: অপসারণ, অবিশ্বকোষীয় তালিকা, আরবী বা বাংলা উইকিঅভিধানে শব্দগুলি যোগ করা যেতে পারে। -- বোধিসত্ত্ব (আলাপ) ১৮:২২, ১৭ মার্চ ২০১৫ (ইউটিসি) কুরআনের মৌলিক শব্দাবলী ০১-১০০   – (অপসারণের প্রস্তাবনা দেখুনলগ দেখুন) () অবিশ্বকোষীয় তালিকা, উইকি অভিধানে স্থানান্তর করা যেতে পারে। Ibrahim Husain Meraj (আলাপ) ১৪:০৬, ১৭ মার্চ ২০১৫ (ইউটিসি)
কানাগাওয়ার লহরীতলে (神奈川沖浪裏?, কানাগাওয়া-ওকি নামি উরা) হল জাপানি উকিও-এ শিল্পী কাৎসুশিকা হোকুসাইয়ের সৃষ্ট একটি কাষ্ঠফলকে মুদ্রিত ছবি। ইংরেজিতে "দ্য গ্রেট ওয়েভ অফ কানাগাওয়া" বলে পরিচিত এই ছবিটি এদো যুগের শেষদিকে ১৮৩০ থেকে ১৮৩৩ খ্রিঃ এর মধ্যবর্তী কোনও সময় প্রকাশিত হয়েছিল। এটি হল হোকুসাইয়ের চিত্রসংগ্রহ ফুজি পর্বতের ছত্রিশটি দৃশ্যের (富嶽三十六景, ফুগাকু সাঞ্জুউরোক্কেই) প্রথম ছবি। এটি হোকুসাইয়ের সর্বাধিক জনপ্রিয় কাজ এবং বহির্বিশ্বে জাপানি শিল্পকলার সবচেয়ে পরিচিত নিদর্শনগুলির একটি। এতে দেখা যায় কানাগাওয়া প্রশাসনিক অঞ্চলের সমুদ্রতটে বিশাল এক ঢেউয়ের মুখে বিপন্ন কয়েকটি নৌকা। ঢেউটিকে সাধারণত সুনামি বলে ধরে নেওয়া হলেও ছবির শিরোনাম থেকে ধারণা করা যায় সেটি আসলে একটি "রোগ ওয়েভ" বা ক্রূর ঢেউ। চিত্রসংগ্রহের অন্যান্য ছবির মত এটিতেও ফুজি পর্বতকে বিশেষ একটি পরিস্থিতিতে তুলে ধরা হয়েছে, এবং ফুজি পর্বত নিজে রয়েছে পশ্চাৎপটে।   খুঁটিনাটি    বর্ণনা  মুদ্রণের ধরনটিকে বলা হয় য়োকো-এ। এটি হল একপ্রকার ল্যাণ্ডস্কেপ বিন্যাস; "বড় বোর্ড" বা "ওওবান" মাপে নির্মিত। এর উচ্চতা প্রায় ২৫ সেমি ও দৈর্ঘ্য প্রায় ৩৭ সেমি।  ছবিটি তিনখানি মূল উপাদান নিয়ে তৈরি, যথা: ঝড়ের আঘাতে উত্তাল সমুদ্র, তিনটি নৌকা এবং ফুজি পর্বত। উপরে বাঁ দিক ঘেঁষে আছে শিল্পীর স্বাক্ষর।   পর্বত  ছবিতে দৃষ্ট তুষারাবৃত পর্বতটি হল ফুজিয়ামা, যা জাপানি জনমানসে একটি পবিত্র প্রতীক, জাপানের জাতীয় চিহ্ন এবং সৌন্দর্যেরও চিহ্ন। এই ছবিটি হোকুসাইয়ের সিরিজ ফুজি পর্বতের ছত্রিশটি দৃশ্যের (富嶽三十六景, ফুগাকু সাঞ্জুউরোক্কেই) প্রথম ছবি। এই সিরিজ ছাড়াও জাপানি চিত্রকলার অন্যান্য নমুনাতেও বিখ্যাত কোনও স্থানের উপস্থাপনায় ফুজি পর্বতকে পশ্চাৎপটে রাখা হয়।  ফুজি পর্বতের পিছনের আকাশের অন্ধকার রঙ থেকে অনুমান করা যায় দৃশ্যটি সকাল বেলার। দর্শকের পিছন থেকে সূর্য উঠে পর্বতের শিখরের তুষারকে উজ্জ্বল আলোয় আলোকিত করছে। দর্শক ও ফুজি পর্বতের মাঝের আকাশে ঘন মেঘ থাকলেও বৃষ্টির কোনও চিহ্ন নেই।   নৌকা  ছবিতে দেখা যায় তিনটি ওশিওকুরি-বুনে নৌকা। এগুলি ইযু ও বোওসোও উপদ্বীপ থেকে এদো উপসাগরের তীরবর্তী বাজারে জ্যান্ত মাছ চালান দিতে ব্যবহৃত হত।. ছবির নাম থেকে বোঝা যায় নৌকাগুলি কানাগাওয়া প্রশাসনিক অঞ্চলের কাছে রয়েছে; তাদের উত্তরে টোকিও, উত্তর-পশ্চিমে ফুজি পর্বত, দক্ষিণে সাগামি উপসাগর ও পূর্বে টোকিও উপসাগর। নৌকাগুলির মুখ দক্ষিণ-পূর্বে ঘোরানো; তারা রাজধানীতে ফিরছে।  প্রতিটি নৌকায় আট জন করে মাল্লা দাঁড় আঁকড়ে আছে। সামনের দিকে আরও দুই জন করে যাত্রী রয়েছে। ফলে ছবিতে মোট দৃশ্যমান মানুষ ত্রিশ জন। নৌকাগুলির সাপেক্ষে দর্শকের পক্ষে ঢেউটির আয়তন আন্দাজ করা সম্ভব। ওশিনোকুরি-বুনে নৌকার দৈর্ঘ্য হত সাধারণত ১২ থেকে ১৫ মিটার। এই বিচারে ঢেউটির উচ্চতা ছিল ১০ থেকে ১২ মিটার।   সমুদ্র ও ঢেউ   সমগ্র কাজটির মূল আকর্ষণ সমুদ্র; বড় ঢেউটি ঠিক ভেঙে পড়ার মুখে। ছবিতে ধৃত মুহূর্তে ঢেউটি প্রায় সম্পূর্ণ এক বৃত্তের চেহারা নিয়ে দূরে অবস্থিত ফুজি পর্বতকে যেন গোলাকার ফ্রেমে বন্দী করেছে। এডমন্ড দ্য গঁকুর ছবিটির বর্ণনা দিয়েছেন এইভাবে:   পাদটীকা    তথ্যসূত্র   বিষয়শ্রেণী:জাপানি শিল্পকলা
মজহারুল হক শাহ চৌধুরী বাংলাদেশের চট্টগ্রাম জেলার রাজনীতিবিদ যিনি চট্টগ্রাম-২ আসনের সংসদ সদস্য ছিলেন। তিনি চট্টগ্রাম বিশ্ববিদ্যালয় কেন্দ্রীয় ছাত্র সংসদ(চাকসুর) সাবেক ভিপি ছিলেন।   প্রাথমিক জীবন  মাজহারুল হক শাহ চৌধুরী চট্টগ্রাম জেলার ফটিকছড়ির নাজিরহাটে জন্মগ্রহণ করেন।।স্কুল জীবন থেকে ছাত্রলীগের রাজনীতির সাথে সম্পৃত্ত ছিলেন।৬৬ এর ছয় দফা আন্দোলন থেকে শুরু করে ৭১ এর মুক্তিযুদ্ধে অংশগ্রহণ সহ বিভিন্ন আন্দোলনে অবদান রাখেন।   রাজনৈতিক জীবন  মাজহারুল হক শাহ চৌধুরী ১৯৭৯ সালে চট্টগ্রাম বিশ্ববিদ্যালয় কেন্দ্রীয় ছাত্র সংসদ(চাকসুর) ভিপি হিসেবে নির্বাচিত হন।তিনি ১৯৮৮ সালের চতুর্থ জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে তৎকালীন চট্টগ্রাম-২আসন থেকে সংসদ সদস্য নির্বাচিত হন। ২০০৪ সালে তিনি জাতীয় পার্টির ভাইস চেয়ারম্যান নিযুক্ত হন। এর পর বিকল্পধারা বাংলাদেশ দলে যোগ দেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:জাতীয় সমাজতান্ত্রিক দলের সাবেক রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বিকল্পধারা বাংলাদেশের রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ
কটিয়াদী সরকারি কলেজ হলো ঢাকা শিক্ষা বোর্ড এবং জাতীয় বিশ্ববিদ্যালয় অধিভুক্ত একটি সরকারি উচ্চ মাধ্যমিক ও ডিগ্রি কলেজ যা বাংলাদেশের কিশোরগঞ্জ জেলার কটিয়াদী উপজেলায় অবস্থিত।   ইতিহাস  কটিয়াদী উপজেলার বর্তমান পৌরসভা এলাকায় ১৯৬৮ সালে ৭.৭৮ একর জমির উপর কলেজটি প্রতিষ্ঠা করেন তৎকালীন কটিয়াদী উচ্চ বিদ্যালয়ের প্রধান শিক্ষক মোজাফ্‌ফর উদ্দিন আহমদ। প্রতিষ্ঠাকালীন সময়ে কটিয়াদী উপজেলার নাম অনুসারেই "কটিয়াদী কলেজ" নামে কলেজটির নামকরণ করা হয়েছিলো এবং পরবর্তীতে কলেজটিকে সরকারিকরণ ও ডিগ্রি কলেজে উন্নীত করা হলে কলেজটি কটিয়াদী সরকারি ডিগ্রী কলেজ নামে পরিচিতি পায়। তবে কলেজটির প্রশাসনিক নাম "কটিয়াদী সরকারি কলেজ"। বর্তমানে কলেজটি কটিয়াদী উপজেলার সর্বোচ্চ বিদ্যাপীঠ।  উল্লেখযোগ্য প্রাক্তন শিক্ষার্থী   নূর মোহাম্মদ – সাবেক আইজিপি এবং কিশোরগঞ্জ-২ আসনের সাবেক সাংসদ।   আরও দেখুন   বনগ্রাম আনন্দ কিশোর স্কুল এন্ড কলেজ  গুরুদয়াল সরকারি কলেজ  পাকুন্দিয়া আদর্শ মহিলা কলেজ   তথ্যসূত্র   বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:কিশোরগঞ্জ জেলার মহাবিদ্যালয় বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:১৯৬৮-এ পূর্ব পাকিস্তানে প্রতিষ্ঠিত
ব্রায়ান  গ্রিল একজন ভিজ্যুয়াল ইফেক্ট শিল্পী।  তিনি তিনটি একাডেমি পুরস্কার এবং একটিবাফটা পুরস্কারের জন্য মনোনীত হয়েছেন।   অস্কারের ইতিহাস  এই দুটিই সেরা ভিজ্যুয়াল ইফেক্টের বিভাগে।   ৮৩  তম একাডেমি পুরস্কার - পরকালের জন্য মনোনীত। মনোনয়ন জো ফারেল, মাইকেল ওয়েন্স এবং স্টেফান ট্রোজানস্কির সাথে ভাগ করা হয়েছে। ইনসেপশন থেকে হেরে যায়।   ৮৭ তম একাডেমি পুরস্কার - ক্যাপ্টেন আমেরিকার জন্য মনোনীত: দ্য উইন্টার সোলজার । ড্যান ডিলিউ, রাসেল আর্ল এবং ড্যান সুডিকের সাথে মনোনয়ন ভাগ করা হয়েছে। ইন্টারস্টেলারের কাছে হেরে গেছে।   ৯৪ তম একাডেমী পুরস্কার - ফ্রি গাই এর জন্য মনোনীত। সোয়েন গিলবার্গ, নিকোস কালাইটিজিডিস এবং ড্যান সুডিকের সাথে মনোনয়ন ভাগ করা হয়েছে।    নির্বাচিত চলচ্চিত্রের তালিকা    অ্যাপোলো 13 (১৯৯৫)  পঞ্চম উপাদান (১৯৯৭)  টাইটানিক (১৯৯৭)  আরমাগেডন (১৯৯৮)  ডাঃ সিউস 'হাউ দ্য গ্রিঞ্চ স্টোল ক্রিসমাস (২০০০)  স্টার ট্রেক: নেমেসিস (২০০২)  টাইম মেশিন (২০০২)  আমাদের পিতার পতাকা (২০০৬)  ইও জিমার চিঠি (২০০৬)  পাইরেটস অফ দ্য ক্যারিবিয়ান: অ্যাট ওয়ার্ল্ডস এন্ড (২০০৭)  জিআই জো: দ্য রাইজ অফ কোবরা (২০০৯)  2012 (২০০৯)  অতঃপর (২০১০)  দ্য অ্যাভেঞ্জারস (২০১২)  যাত্রা 2: রহস্যময় দ্বীপ (২০১২)  আয়রন ম্যান 3 (২০১৩)  ক্যাপ্টেন আমেরিকা: দ্য উইন্টার সোলজার (২০১৪)  San Andreas (২০১৫)  ব্ল্যাক প্যান্থার (২০১৮)  এক্স-মেন: ডার্ক ফিনিক্স (২০১৯)  ফ্রি গাই (২০২১1)   তথ্যসূত্র    বহিঃসংযোগ      বিষয়শ্রেণী:বিশেষ আবহ ব্যক্তিত্ব বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
thumb|ফিজীয় ভাষা শুনুন ফিজির ১৯৯৭ সালের সংবিধান অনুযায়ী ফিজির জাতীয় ও সরকারি ভাষা ফিজীয় ভাষা, ইংরেজি ভাষা এবং ফিজীয় হিন্দুস্তানি ভাষা। ফিজীয় প্রধান বা দ্বিতীয় ভাষা হিসেবে সর্বাধিক ৫৪% জনগণ ব্যবহার করে থাকে। ভারতীয় বংশোদ্ভূত ফিজীয়রা ৩৭% হিন্দি ভাষায় কথা বলে, যা ফিজীয় হিন্দুস্তানি নামে পরিচিত। বাকি ব্রিটিশ উপনিবেশিক রাজত্বকালীন দ্বীপপুঞ্জে ইংরেজি ভাষা ব্যবহৃত হয়। এছাড়াও ফিজিতে অন্যান্য অনেক ভারতীয় ভাষা প্রচলিত। স্বল্প পরিমাণে চীনা ভাষাও প্রচলিত।   তথ্যসূত্র    বহিঃসংযোগ   ফিজির ভাষার উপর এথনোলগ রিপোর্ট  বিষয়শ্রেণী:ফিজির সংস্কৃতি বিষয়শ্রেণী:ওশেনিয়ার ভাষা বিষয়শ্রেণী:ফিজির ভাষা
লুসি ( Lucy: Female Skelton) হচ্ছে এএল ২৮৮-১-এর সাধারণ নাম, শতাধিক কতিপয় হাড়ের টুকরা যা এক অস্ট্রালোপিথেকাস আফারেনসিস নারীর ৪০ শতাংশ কঙ্কালের প্রতিনিধিত্ব করে। ১৯৭৪ সালে ইথিওপিয়ার আওয়াশ উপত্যকার হাডার অঞ্চলে যার ফসিল খুঁজে পাওয়া গিয়েছিল। অস্ট্রালোপিথেকাস ৪০ থেকে ৩০ লক্ষ বছর আগে আমাদের পূর্বপুরুষ, আকারে আমাদের এখনকার আকৃতির চেয়ে একটু ছোট৷ অস্ট্রালোপিথেকাসের নামকরা ফসিল হচ্ছে “লুসি”, বিজ্ঞানী ডনাল্ড ইয়োহানসন এ ফসিলটি খুঁজে পান। এ আবিষ্কারকে আশ্চর্যজনক বৈজ্ঞানিক হিসেবে বিবেচনা করা হয়। আনুমানিক ৩.২ মিলিয়ন বছর আগে লুসি বেঁচে ছিল বলে ধারণা করা হয়। এবং তাকে হোমিনিড হিসেবে শ্রেণীকরণ করা হয়েছিল। Rak, Y.; Ginzburg, A.; Geffen, E. (2007). "Gorilla-like anatomy on Australopithecus afarensis mandibles suggests Au. Afarensis link to robust australopiths". Proceedings of the National Academy of Sciences 104 (16): 6568.  লুসি 'মানুষের মাতা' নামে পরিচিত ( Lucy is known as 'Mother of Man' )  পরিচয় লুসি ৩.২ মিলিয়ন বছর পুরনো এক স্ত্রী অস্ট্রালোপিথেকাসের কঙ্কাল। তখন পাওয়া হাড়ের সংখ্যা কম থাকলেও ধীরে ধীরে বিগত কয়েক বছরে এ লুসির আরো ১০২ টি হাড়ের সন্ধান পাওয়া যায়। সেগুলো মিলিয়ে এখন লুসিকে অনেকটাই পূর্ণাঙ্গ রূপ দেয়া সম্ভব হয়েছে। ছবিতে লুসির কঙ্কালের রেপ্লিকা ও লুসির বাস্তব চেহারার কল্পিত রূপ। এ কঙ্কালটির নাম লুসি রাখা হয়েছিল বীটলসের জনপ্রিয় গান 'Lucy in the sky with diamonds' অনুসারে। ইথিওপিয়ার স্থানীয় ভাষায় এর নাম দেয়া হয়েছিল 'Dinknesh', যার অর্থ 'আশ্চর্যজনক'।   তথ্যসূত্র    আরও পড়ুন   Lovgren, Stefan. ""Lucy" Fossil Tour Sparks Controversy Among U.S. Museums", National Geographic News, November 1, 2006. Accessed August 16, 2007.  Johanson, Donald C., and Kate Wong. Lucy's Legacy. N.p.: Crown Publishing, 2009. Print   বহিঃসংযোগ   Cleveland Museum of Natural History Institute of Human Origins  "Becoming Human: Paleoanthropology, Evolution, and Human Origins", a documentary hosted by Donald Johanson "New Link In Human Evolution Discovered", facial reconstruction of Lucy, an Agence France-Presse photo published by the Taipei Times, May 8, 2006.  Accessed September 11, 2007.  University of Texas's eLucy.org website Enables visitors to view bones and bone casts, and learn more about human origins and evolution. Activities and lessons are provided to encourage additional study.  National Public Radio "Science Friday" interview with Dr. Donald Johanson titled "Lucy's Legacy" originally aired on 6 Mar 2009   Australopithecus afarensis - Science Journal Article  Israeli researchers: 'Lucy' is not direct ancestor of humans  বিষয়শ্রেণী:হোমিনিনা বিষয়শ্রেণী:নির্দিষ্ট জীবাশ্ম নমুনা বিষয়শ্রেণী:পরিবর্তনমূলক জীবাশ্ম বিষয়শ্রেণী:প্রাগৈতিহাসিক ইথিওপিয়া বিষয়শ্রেণী:বিলুপ্ত প্রাণী বিষয়শ্রেণী:মানব বিবর্তন
থাম্ব|কুন্তি দেবী কুন্তি দেবী (১৯৬৪ - ২৩ এপ্রিল ২০২১) আসামের একজন ভারতীয় রাজনীতিবিদ, দোষী সাব্যস্ত হত্যাকারী। তিনি ২০০৫ থেকে ২০১০ এবং ২০১৫ থেকে ২০২০ পর্যন্ত অত্রি বিধানসভা কেন্দ্র থেকে বিহার বিধানসভার সদস্য ছিলেন।  ২০০৫ সালে তিনি হত্যার দায়ে জেলে যাওয়ার পরে তার স্বামীকে বিধায়ক হিসাবে প্রতিস্থাপন করেন।   ২০২১ সালে, দেবী হত্যার জন্য কারাগারে বন্দী হন  এবং কারাগারে থাকাকালীন ৫৭ বছর বয়সে কোভিড-১৯ মহামারিতে মারা যান।     তথ্যসূত্র     বিষয়শ্রেণী:১৯৬৪-এ জন্ম বিষয়শ্রেণী:২০২১-এ মৃত্যু বিষয়শ্রেণী:বিহার বিধানসভার সদস্য বিষয়শ্রেণী:গয়া জেলার ব্যক্তি বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু বিষয়শ্রেণী:বিহার বিধানসভার সদস্য ২০০৫-২০১০ বিষয়শ্রেণী:বিহার বিধানসভার সদস্য ২০১৫-২০২০ বিষয়শ্রেণী:খুনের দায়ে দোষী সাব্যস্ত ভারতীয় বিষয়শ্রেণী:বিহারের ভারতীয় জনতা পার্টির রাজনীতিবিদ